EL
C 481/8
Επίσημη Εφημερίδα της Ευρωπαϊκής Ένωσης
19.12.2022
ΛΟΙΠΕΣ ΠΡΑΞΕΙΣ
ΕΥΡΩΠΑΪΚΗ ΕΠΙΤΡΟΠΗ Δημοσίευση αίτησης καταχώρισης ονομασίας σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ.
1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (2022/C 481/05)
Η παρούσα δημοσίευση παρέχει το δικαίωμα ένστασης κατά της αίτησης σύμφωνα με το άρθρο 51 του κανονισμού (ΕΕ) αριθ.
1151/2012 του Ευρωπαϊκού Κοινοβουλίου και του Συμβουλίου (1) εντός τριών μηνών από την ημερομηνία της παρούσας δημοσίευσης.
ΕΝΙΑΙΟ ΕΓΓΡΑΦΟ
«Rökt Vättersik» Αριθ.
ΕΕ: PDO-SE-02591 – 7.11.2019 ΠΟΠ (x) ΠΓΕ ( ) 1.
Ονομασία/-ες [ΠΟΠ ή ΠΓΕ] «Rökt Vättersik»
2.
Κράτος μέλος ή τρίτη χώρα Σουηδία
3.
Περιγραφή του γεωργικού προϊόντος ή του τροφίμου
3.1.
Τύπος προϊόντος Κλάση 1.7.
Νωπά ψάρια, μαλάκια και μαλακόστρακα και προϊόντα αυτών
3.2.
Περιγραφή του προϊόντος που φέρει την προβλεπόμενη στο σημείο 1 ονομασία Το ψάρι «Rökt Vättersik» είναι κορήγωνος (Coregonus ssp.) από τη λίμνη Vättern που καπνίζεται σε καπνιστήριο.
Το «Rökt Vättersik» πωλείται μη συσκευασμένο ή συσκευασμένο σε κενό αέρος για μεγαλύτερη διάρκεια ζωής.
Παρουσιάζει τα ακόλουθα χαρακτηριστικά: Διαστάσεις: Συνήθως μεταξύ 0,3 και 0,6 kg, αλλά μπορεί να εμφανιστεί και σε μεγαλύτερες διαστάσεις.
Λιπαρές ουσίες: 0,5 - 2,5 %.
Η περιεκτικότητα σε λιπαρές ουσίες ποικίλλει ανάλογα με τον τόπο αλίευσης.
Εξωτερικό χρώμα: Ποικίλλει από σκούρο φουντουκί με ιώδεις αποχρώσεις (ράχη) και χρώμα μόκας με χάλκινες αποχρώσεις (κοιλιακή χώρα) έως στιλπνό ανοιχτό χάλκινο χρώμα.
(1) ΕΕ L 343 της 14.12.2012, σ.
1.